దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
టీమిండియా నిష్క్రమణపై కోహ్లీ స్పందన
ప్రస్తుతం జరుగుతున్న టీ20 వరల్డ్ కప్ నుంచి ఇండియా నిష్క్రమించడంపై సర్వత్రా విమర్శలు, ఆవేదన వ్యక్తమవుతున్న విషయం తెలిసిందే.
TNN | Updated:
Apr 2, 2016, 11:15PM IST
ప్రస్తుతం జరుగుతున్న టీ20 వరల్డ్ కప్ నుంచి ఇండియా నిష్క్రమించడంపై సర్వత్రా విమర్శలు, ఆవేదన వ్యక్తమవుతున్న విషయం తెలిసిందే. ముఖ్యంగా ఈ వరల్డ్ కప్ మ్యాచ్‌లన్నింటిలో పోరాటపటిమ కనబర్చిన టీమిండియా వైస్ కెప్టేన్ విరాట్ కోహ్లీపై చాలామంది సానుభూతి వ్యక్తంచేశారు. విరాట్ కష్టం అంతా వృధా అయ్యింది కదా అని బాధపడ్డారు. ఇండియా గెలవకపోయినా.. తన ఆటతీరుతో ఇండియన్ క్రికెట్ ఫ్యాన్స్ హృదయాలు గెలుచుకున్నాడు విరాట్. టీమిండియా నిష్క్రమణపై తాజాగా స్పందించిన విరాట్.. ఈ టోర్నీలో తమకి సహకరించిన ప్రతీ ఒక్కరికీ కృతజ్ఞతలు తెలిపాడు. ఇన్‌స్టాగ్రామ్‌లో ఇండియన్ క్రికెట్ ఫ్యాన్స్‌ని ఉద్దేశిస్తూ ఓ పోస్ట్ పెట్టిన విరాట్ అందులో ఇలా పేర్కొన్నాడు. "మనం కొన్ని గెలుస్తాం.. ఇంకొన్ని ఓడిపోతాం. కానీ జ్ఞాపకాలు మాత్రం ఎప్పుడూ మనవెంటే తీసుకెళ్తాం. పొరపాట్ల నుంచి కొత్త కొత్త పాఠాలు నేర్చుకుంటూ ముందుకుసాగిపోవాల్సిందే. ఈ టోర్నమెంట్‌ని మరిచిపోలేని అనుభూతిగా మిగిల్చినందుకు ప్రతీఒక్కరికీ కృతజ్ఞతలు. ప్రతీరోజు అలసట లేకుండా మమ్మల్ని ప్రోత్సహించి మాకు మద్దతుపలికారు. మరోసారి మరింత ఉత్తమమైన ప్రదర్శనతో మీ ముందుకొస్తాం" అని తన మనసులో భావాల్ని అభిమానులతో పంచుకున్నాడు విరాట్. విచిత్రం ఏంటంటే.. 2011లో, అంటే ఐదేళ్ల క్రితం ఇండియా వండే వరల్డ్ కప్ గెల్చింది కూడా ఈరోజే.